Iga inimese inimväärikus on meile oluline. Iga inimene on meie jaoks väärtuslik.  Meie eesmärgiks on riik, mis usaldab inimesi ja nende valikuid, mitte ei püüa kõike  ise inimeste eest ära otsustada. Inimese ja perekonna väärtuslikkus on  ainult siis  austatud ja esile toodud, kui inimest ja perekonda usaldatakse. Inimene peab saama  ise valikuid teha ja ise otsustada. Heaolu ei saa riik ette dikteerida, iga pere peab  saama ise otsustada, mis on just talle hea. Ainult nii saab ka tegelikult perede heaolu  paraneda ja ainult vabaduse väärtust hinnates saab riik heaolu kasvule kaasa aidata.  Inimese vabadus on tee õnnele. Selleks peab meil olema meie maailmavaate kohaselt  vastutustundlik riik ja vastutustundlik  kodanik; ning vastutustundlikud kodanikud  peavad saama ise teha valikuid. Lastega pered on nii seotud laste kasvatamisega, et  neil on raskem ilma riigi toetra vaesusest välja rabeleda. Seetõttu peame oluliseks  aidata vaesemaid peresid, eriti selliseid peresid, kus lapsevanem on jäänud töötuks.  Pered on aluseks Eesti tulevikule, pered on Eesti ühiskonna vundament. Oma  perepoliitikaga me kinnitame, et usume Eesti tulevikku, eesti rahva tulevikku.